XXX (άλμπουμ, Asia)

Το XXX (προφέρεται ως «τριπλό x») είναι το δωδέκατο στούντιο άλμπουμ του βρετανικού ροκ συγκροτήματος Asia, που κυκλοφόρησε το 2012. Είναι το πέμπτο και τελευταίο στούντιο άλμπουμ με την αρχική σύνθεση εξαιτίας της αποχώρησης του κιθαρίστα Στιβ Χάου την επόμενη χρονιά και του θανάτου του τραγουδιστή/μπασίστα Τζον Γουέτον το 2017.

Το XXX κυκλοφόρησε σε μορφή CD, σε ειδική έκδοση CD/DVD-Video (με επιπλέον κομμάτια, νέα μουσικά βίντεο και την παρασκευή του άλμπουμ) και LP. Με σκοπό να προωθηθεί το άλμπουμ, το "Face on the Bridge" κυκλοφόρησε ως ψηφιακό single διαθέσιμο για λήψη και ως μουσικό βίντεο στις 14 Μαΐου του 2012.

 Παραγωγή 
Οι ηχογραφήσεις πραγματοποιήθηκαν από τον Ιανουάριο έως τον Μάρτιο του 2012 στα Στούντιο Liscombe Park, που βρίσκονται στην εξοχή του Μπάκινγκχαμσαϊρ, δυτικά της πόλης Λέιτον Μπαζάρντ του Μπέντφορντσαϊρ, όπου οι Asia είχαν εργαστεί στα δύο προηγούμενα άλμπουμ τους. Το XXX παράχθηκε από τον Μάικ Πάξμαν και η ηχοληψία έγινε από τον Στιβ Ρίσπιν. Το εξώφυλλο σχεδιάστηκε από το Ρότζερ Ντιν, ο οποίος είχε συνεργάζονταν με τους Asia από το πρώτο τους άλμπουμ, που κυκλοφόρησε το 1982. Ο Ντιν ενημέρωσε τον συμβολικό ιπτάμενο δράκο και τη σφαίρα στο 2012, το οποίο είναι το Έτος του Υδάτινου Δράκου στο κινεζικό ημερολόγιο. Ο τίτλος του άλμπουμ περιλαμβάνει τον λατινικό αριθμό XXX προς τιμήν της 30ής επετείου του πρώτου άλμπουμ.

 Υποδοχή 
Το XXX έλαβε θετική ανταπόκριση από τους κριτικούς μουσικής και τους θαυμαστές, με πολλούς να το χρίζουν ως την καλύτερη κυκλοφορία του συγκροτήματος από τη δεκαετία του 1980.  Ο Ματ Κόλαρ έδωσε στο άλμπουμ βαθμολογία τεσσάρων και μισό στα πέντε αστέρια στο AllMusic. Τα "Bury Me in Willow", "No Religion" και "Face on the Bridge" επιλέχθηκαν ως τρεις «Επιλογές Κομματιού». 

Το άλμπουμ έκανε το ντεμπούτο του στο νούμερο 69 στα βρετανικά charts, φτάνοντας στην υψηλότερη θέση που είχε σημειώσει άλμπουμ του συγκροτήματος από το Astra (1985).  Έφτασε στο νούμερο 33 στη Γερμανία και στο νούμερο 36 στην Ιαπωνία. 

 Λίστα κομματιών 


 Προσωπικό 

 Asia 

 Τζον Γουέτον – φωνητικά, μπάσο
 Στιβ Χάου – ηλεκτρικές, ακουστικές και ηλεκτρικές κιθάρες που παίζονται με σλάιντ, δεύτερα φωνητικά
 Τζεφ Ντάουνς – πλήκτρα, δεύτερα φωνητικά
 Καρλ Πάλμερ – ντραμς, κρουστά

 Τεχνικό προσωπικό 

 Μάικ Πάξμαν – παραγωγός
 Στιβ Ρίσπιν – μηχανικός
 Μαρκ «Τέφτι» Έβανς – μηχανικός μίξης (στα Στούντιο Wispington, Κούκχαμ, Μπέρκσαϊρ)
 Secondwave − mastering
 Ρότζερ Ντιν – εικονογράφηση, λογότυπο

 Charts 
Chart (2012)Κορυφαία θέση

 Ιστορικό κυκλοφοριών 
Περιοχή ΗμερομηνίαΔισκογραφική εταιρείαΜορφή Ιαπωνία 20 Ιουνίου 2012 AvalonCD, Ειδική έκδοση CD/DVD-V Ηπειρωτική Ευρώπη 29 Ιουνίου 2012 FrontiersCD, Ειδική έκδοση CD/DVD-V, LP Ηνωμένο Βασίλειο 2 Ιουλίου 2012 Βόρεια Αμερική 3 Ιουλίου 2012 Scarecrow Ειδική έκδοση CD/DVD-V

 Παραπομπές 

Κατηγορία:Άλμπουμ του 2012
Κατηγορία:Άλμπουμ των Asia